kardosdrur/scandi-wiki huggingface dataset:
New Jersey Devils

New Jersey Devils er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i det nyopførte Prudential Center i Newark, New Jersey. De spiller i Metropolitan Division i Eastern Conference. Klubben har vundet Stanley Cuppen tre gange, i 1995, 2000 og 2003.

Historie 

Den franchise der sidenhen bliver til New Jersey Devils starter i 1974 som Kansas City Scouts da NHL udvider ligaen med hold i Kansas City og Washington D.C.. Pga manglende tilskuere og generelt dårlig økonomi flyttes holdet i 1976 efter bare to sæsoner i Kansas til Denver og skifter navn til Colorado Rockies. Her gik det dog ikke meget bedre og allerede efter et par år florerer der rygter der sender holdet til New Jersey. NHL's ledelse nedlægger dog i første omgang veto mod en sådan flytning, men i 1982 offentliggøres det at flytningen vil finde sted og fra sæsonen 1982-83 er New Jersey Devils at finde i NHL. Rent geografisk bliver man nu placeret meget tæt på de to store New Yorker-hold, New York Rangers og New York Islanders.

Nuværende spillertrup (2007-08) 
Pr. 8. juli 2008.

Målmænd
 30  Martin Brodeur
 40  Kevin Weekes

Backer
   2  Vitali Vishnevski
   5  Colin White – A
   6  Andy Greene
   7  Paul Martin
   8  Sheldon Brookbank
 24  Bryce Salvador
 27  Mike Mottau
 28  Karel Rachunek
 29  Johnny Oduya

Forwards
   9  Zach Parise
 10  Rod Pelley
 11  John Madden – A

 14  Brian Gionta
 15  Jamie Langenbrunner – C
 16  Dainius Zubrus
 17  Michael Rupp
 18  Sergei Brylin
 19  Travis Zajac
 20  Jay Pandolfo – A
 23  David Clarkson
 26  Patrik Elias – A
 27  Barry Tallackson

 ??  Brian Rolston
 ??  Bobby Holik

'Fredede' numre 
   3 Ken Daneyko D, 1983-2003 Nummer fredet 24. marts 2006
   4 Scott Stevens D, 1991-2004 Nummer fredet 3. februar 2006
 99 Wayne Gretzky Nummer fredet i hele NHL 18. april 1999

Sæson for sæson 

Note: K = Kampe, V = Sejre, T = Nederlag, U = Uafgjorte, OTT = Overtid nederlag, Pts = Points, GF = Mål for, GA = Mål imod, PIM = Udvisningsminutter

Korrekt per 21. august, 2006. 

1 Sæson forkortet pga lockout.
² Sæson aflyst pga lockout.
3 Fra og med 2005-06 vil alle kampe have en vinder; OTT kolonnen inkluderer SOT (Shootout Tab).

Noter

Eksterne henvisninger 

 

Ishockeyklubber i NHL
Newark (New Jersey)
Stanley Cup

Stanley Cup'en er det trofæ der gives til vinderen af National Hockey League, NHL, den bedste nordamerikanske ishockeyliga. Det blev doneret af Lord Stanley af Preston i 1892. Trofæet var oprindeligt kendt under navnet Dominion Hockey Challenge Cup og blev givet til det bedste amatør-ishockeyhold i Canada. Siden 1926 har det dog de facto været at betragte som et trofæ der blev givet til vinderen af NHL.

Alle spillere, trænere og ledere der vinder trofæet får deres navne indgraveret på en af trofæets ringe. Det vindende hold kan vælge op til 52 navne, der skal indgraveres på pokalen, blandt de spillere, der har spillet mindst 41 grundspilskampe og mindt 1 Stanley Cup-finalekamp i den pågældende sæson.

På grund af de mange navne, der hvert år skal tilføjes, tillægges ca. hvert 10. år en ny ring i bunden af trofæet samtidig med at den ældste tilbageværende ring fjernes. Dette sker på en sådan måde at der til enhver tid er 5 store ringe i bunden af trofæet, med vindernavne fra omtrent de sidste 50 år indgraveret.

En tradition er, at alle spillere, der vinder trofæet, får lov til at tilbringe en dag med trofæet, hvor de end måtte ønske det. Som følge heraf har trofæet rejst mange steder i både Nordamerika og Europa og har sågar besøgt de canadiske soldater i Afghanistan. På disse rejser bliver trofæet altid ledsaget af mindst én vogter fra Hockey Hall of Fame.

Vindere af Stanley Cup

Stanley Cup vindere pr. hold 

Her følger en liste over hvor mange gange de forskellige hold (franchises) har vundet Stanley Cup'en siden 1915, idet man først begyndte at uddele trofæet på en årlig basis i 1915. Bemærk at listen er opgjort pr. franchise. Det vil sige at et hold kan have vundet trofæet under et navn, skiftet navn og/eller flyttet by sidenhen. I et sådant tilfælde er Stanley Cup-gevinsten opført under det nuværende navn. Dette er f.eks. tilfældet for Toronto Maple Leafs, der tidligere har vundet trofæet under navnene Toronto Arenas og Toronto St. Pats.

Noter:

1.) Det Ottawa Senators-hold der er opført på denne liste henviser til det oprindelige Ottawa Senators hold der eksisterede frem til 1934.

Eksterne henvisninger 

 Et virtuelt kig på Stanley Cup'en

Ishockey
NHL
Etableret i 1892
Acetylcystein

Acetylcystein, også kendt som n-acetylcystein (NAC) er en farmakologisk agent brugt som mukolytikum (slimopløsende) og i behandling af paracetamoloverdose. Det findes under handelsnavnene Mucomyst (Bristol-Myers Squibb), Mucolysin (Sandoz) og Acetylcystein SAD.

Dosering 
Acetylcystein findes i to doseringsformer:
 Brusetabletter og depottabletter (Mucomyst, Mucolysin) mod slimet hoste
 Intravenøs opløsning (Acetylcystein SAD) til behandling af paracetamoloverdose

Kemi 
Acetylcystein er n-acetylderivativet af aminosyren cystein, og er en precursor til antioxidanten gluthathion. Thiol (sulfhydryl)-gruppen udviser antioxiderende aktivitet og er i stand til at reducere frie radikaler.

Klinisk brug

Mukolytisk terapi 
Acetylcystein er en vigtig adjuvant i behandlingen af sygdomme med for megen slimproduktion, hvor slimen er tyk. Disse tilstande inkluderer lungeemfysem, bronkitis, tuberkulose og lungebetændelse, samt almindelig forkølelse. 
Acetylcystein splitter disulfid-bindinger som forbinder proteiner i slim.

Paracetamoloverdose 
Intravenøs acetylcystein er indikeret i behandlingen af paracetamoloverdose. Oral acetylcystein til dette formål er ualmindelig, da det tolereres dårligt i de høje doser, der kræves (pga. dårlig oral biotilgængelighed), og da det har en ubehagelig smag samt fremprovokerer kvalme.

Mod paracetamolforgiftning virker acetylcystein ved at forstærke gluthathion-reserverne, som nedbrydes af giftige paracetamolmetabolitter.  Desuden binder acetylcystein sig også direkte til disse metabolitter. Dette reducerer mængden af leverskade, en paracetamoloverdose fremprovokerer.

Andre anvendelser 
 Mod tømmermænd, da det angiveligt nedbryder acetaldehyd
 Acetylcystein sænker muligvis dødeligheden af influenza (påvist i dyrestudier)

Eksterne henvisninger 
Læs mere om medicin, der indeholder Acetylcystein på medicin.dk
Lægemidler tilhørende respirationsorganer
Det Forenede Kongerige

Det Forenede Kongerige har flere betydninger:

 Storbritannien – kortform af det land, der officielt har heddet "Det Forenede Kongerige Storbritannien og Nordirland" siden 1927.
 Det forenede kongerige Storbritannien – fra 1707 til 1801
 Det Forenede Kongerige Storbritannien og Irland – fra 1801 til 1927.
 De forenede Kongeriger Sverige og Norge
 Det Forenede Kongerige Nederlandene
Nordregårdsskolen

Nordregårdskolen ligger på Tejn Allé i Kastrup.
Den er to-sporet op til 10. klasse.

Nordregårdskolen har eget bibliotek, skolegård, cykelkælder og bibliotekshave.

Skolen har følgende speciallokaler:
 Hjemkundskab
 Musik
 Sløjd
 Billedkunst
 Naturvidenskab og teknik
 Fysik
 Biologi
 Gymnastik

Folkeskoler
Kastrup
Soilwork

Soilwork er et svensk melodisk dødsmetal-band der blev dannet i 1995 under navnet Inferior Breed. I 1996 ændrede de så navn til Soilwork for bedre at forklare deres nye musikstil. Deres musik er en sammensmeltning af den klassiske Göteborg-metallyd og med power-groove-riff fra britisk og europæisk metal fra de sene 1970'ere og tidlige 1980'ere.
Deres nye værker er baseret mere på sang og lettere melodier end deres tidligere.

I 2005 begyndte Soilworks succes at vokse; især i USA, hvor deres nyeste cd Stabbing the Drama blev #12 og #21 på henholdsvis Billboard Heatseeker and Independent album-listerne.
De spillede i 2005 også på Ozzfest side om side med In Flames.

Bandmedlemmer 

 Björn "Speed" Strid – Vokal 
 Ola Frenning – Guitar
 Sven Karlsson – Keyboard
 Ola Flink – Bas
 Bastian Thusgaard – Trommer

Diskografi

Albums

Demoer og ep'er 
 In Dreams We Fall Into The Eternal Lake (demo fra 1997)
 The Early Chapters (ep fra 2003)

Singler 
 "Like the Average Stalker" (2001}
 "As We Speak" (2002)
 "Light The Torch" (2003)
 "Rejection Role" (2003)
 "Stabbing The Drama" (2005)
 "Nerve" (2005)
 "Exile" (2007)
 "Let This River Flow"	(2010)
 "Spectrum of Eternity" (2013)
 "This Momentary Bliss" (2013)
 "Rise Above the Sentiment" (2013)
 "Long Live the Misanthrope" (2013)
 "The Ride Majestic" (2015)

Fodnoter 

Melodisk dødsmetal-grupper
Metalgrupper fra Sverige
Musikgrupper fra 1995
Store Frederikslund

Store Frederikslund ligger i Kindertofte Sogn, Slagelse Kommune mellem landsbyerne Kindertofte og Sorterup, 1–1,5 km nord for Vestmotorvejen, Kindertofte kirke og landevejen Sorø-Slagelse. 

Store Frederikslund er dannet ved sammenlægning af de to mindre gårde Landbytorp og Davidsrød. Gårdens navn var Landbotorp. Navnet Store Frederikslund er fra 1783. Hovedbygningen er opført i 1782-1790 ved arkitekt Andreas Kirkerup. Store Frederikslund Gods er på 532 ha.

I Hans Scherfigs bog Frydenholm fortælles om den fiktive godsejer Rosenkop-Frydenskjold på det ligeså fiktive gods Frydenholm ved en landsby i Præstø Amt. Romanens godsejer (og godset) er en sammensætning af godsejerne på Broholm, Frydenlund og Store Frederikslund (og deres godser) under besættelsen.

Ejere af Store Frederikslund 
(1673-1687) Poul Nielsen Rosenpalm
(1687-1691) Enke Fru Rosenpalm
(1691-1719) Bertel Petersen
(1719-1774) Kronen
(1774-1783) Hans Larsen Fogh
(1783-1786) Hans Henrik Valentinsen von Eickstedt
(1786-1813) Jørgen Frederik Castenschiold
(1813-1854) Caspar Jørgensen Holten Grevencop-Castenschiold
(1854-1856) Caspar Jørgensen Holten Grevencop-Castenschiolds dødsbo
(1856-1874) Jørgen Frederik Johannes Casparsen Grevenkop-Castenskiold
(1874-1913) Hans Schack Helmuth Jørgensen Grevenkop-Castenskiold
(1913-1935) Jørgen Adolph Hansen Grevenkop-Castenskiold
(1935-1995) Erik Wilhelm Jørgensen Grevenkop-Castenskiold
(1995-1999) Ellen Egeskov
(1999-2012) Store Frederikslund Holding A/S v/a Klaus Helmersen og hans 4 børn
(2012-) St. Frederikslund A/S v/a Kattegat-Fonden

Eksterne henvisninger 
 Dansk Center for Herregårdsforskning: Store Frederikslund , hentet 19. juli 2016.

Herregårde i Slagelse Kommune
Fredede slotte og herregårde i Danmark
Herregårde i Sorø Amt
Rumtransport (kommerciel)

Rumtransport, privatiseringen af transport til Den Internationale Rumstation (ISS) er igangsat.

NASA har valgt to private amerikanske firmaer, SpaceX og Kistler til at udvikle et system til transport af astronauter og forsyninger til ISS. Begge firmaer forventes at have hardware klar til demonstration for prøveflyvninger i 2008.

Efter demonstrationerne skal der konkurreres om den endelige kontrakt.

Løfteraket 
 Falcon 9

Transportmoduler 
Foreløbig navngivning af modulerne:
 Dragon Crew – transport af astronauter.
 Dragon Cargo – transport af forsyninger. 

Rumstationer
Rumfart
Valbygård

Valbygaard blev oprettet til hovedgård ved Antvorskov rytterdistrikts salg i året 1774, men gården nævnes i 1310, da den var ejet af Antvorskov Kloster. 

Valbygaard ligger ca. 3 km nordvest for Slagelse i Sankt Mikkels Sogn, Slagelse Kommune. 

Hovedbygningen er opført i 1853-1855 ved arkitekt L. A. Winstrup og udvidet i 1884.

Valbygaard Gods er på 1107 hektar med Langebjerggård, Brorup og Teglværksgård .

Ejere af Valbygaard

(1310-1536) Antvorskov Kloster
(1536-1774) Kronen
(1774-1776) Joachim Melchior Holten Castenschiold
(1776-1805) Jørgen Frederik Castenschiold
(1805-1846) Poul Christian von Stemann
(1846-1877) August Willads Bech 
(1877-1909) Jørgen Peter Bech (søn)
(1909-1940) August Willads Bech (søn)
(1940-1972) Jørgen Peter Bech (søn) 
(1972-2000) August Willads Bech (søn)
(2000-2007) August Willads Bech / Jørgen Peter Bech (søn) 
(2007-) Jørgen Peter Bech

Kilder
J.P. Trap: Danmark 5.udgave, Kraks Landbrug

Eksterne henvisninger
Officiel hjemmeside 

Herregårde i Slagelse Kommune
Fredede slotte og herregårde i Danmark
Herregårde i Sorø Amt
Komprimator

En komprimator er en lidt overfladisk betegnelse for et anlæg, der bruges til at sammenpresse affald i en affaldscontainer for at få større mængder med i hver kørsel. I princippet er en komprimator et hvilket som helst sammenpressende (komprimerende) redskab, men de fleste af disse har deres egne fagudtryk, fx pappresser, ballepresser og dåsepresser.

Almindeligvis bruges disse anlæg til pap, plastic og dagrenovation.

Der er to typer anlæg, nemlig pressecontainere og stationære anlæg med fraspændingscontainere:

I pressecontainere er pressedelen indbygget i en container og tages med til aflæssestedet og tilbage, mens stationære anlæg med fraspændingscontainere bliver stående, når man kører med containeren. Fraspændingscontainere er en fordel på steder med kontinuerlig produktion, idet man med det samme kan montere en anden container, mens den første bliver kørt væk og tømt. Herved stoppes produktionen kun ca. 10-15 minutter, hvor selve tømningen af containeren måske kan tage flere timer. En anden fordel er, at containeren kan køres af en kortere lastbil med mindre lasteevne, hvilket sparer både miljø, veje og penge.

På tværs af denne opdeling kan man desuden opdele i snegleanlæg og pressepladeanlæg. 

Snegleanlæg fungerer ved, at en snegl fører materialet ind i containeren. Denne type bruges oftest til dagrenovation eller strøelse fra stalde. 

Pressepladeanlæg fungerer ved at hydrauliske stempler (typisk to) skubber en plade fra forenden af containeren og et stykke bagud, hvor der så er modhager, som holder affaldet inde i den lukkede del af containeren, kaldet skabet. Denne type kan håndtere alle slags komprimerbart affald.

 

Affaldshåndtering
Kim Hundevadt

Kim Hundevadt (født 1960 i Møldrup) er en dansk journalist, forfatter og foredragsholder. Han arbejdede på Morgenavisen Jyllands-Posten fra 1995 til 2008. Er nu ansat i JP/Politikens Forlagshus.

Kim Hundevadt har skrevet fem bøger. I september 2008 udkom hans bog I morgen angriber vi igen om Danmarks krig i Helmand, Afghanistan.

Bibliografi 
 Stifinderen – om coachen Lasse Zäll, JP Bøger, 2001.
 Kanten af Kaos, JP Bøger, 2003. .
 Færdigt arbejde – Frontberetning fra globaliseringens brændpunkter, JP Bøger, 2004
 John Hansen, Kim Hundevadt, Provoen og profeten – Muhammedkrisen bag kulisserne, 2006. .
 I morgen angriber vi igen. Danmarks krig i Afghanistan, september 2008.

Henvisninger 
 www.kimhundevadt.dk/ 

Journalister fra Danmark
Faglitterære forfattere fra Danmark
Dansksprogede forfattere fra Danmark
Eriksholm (Ågerup Sogn)

Eriksholm er en gammel herregård. Den nævnes første gang i året 1400, og da var navnet Vinderupgaard. Navnet Eriksholm er fra 1610. Gården er beliggende ca. 5 km sydøst for Holbæk i Ågerup Sogn, Merløse Herred, Holbæk Kommune. Hovedbygningen er opført i 1788 ved arkitekt C.F. Harsdorff.

Eriksholm arbejder på etablering af driftsfællesskab med Hørbygaard på Tuse Næs nord for Holbæk. Dette driftsfællesskab vil bl.a. omfatte drift af 1050 ha konventionelle planteavlsarealer.

Eriksholm Hovedbygning med Eriksholm skov er på 65 hektar

Eriksholm Avlsgård er på 406 hektar med Langagergård og Rønmosegård

Dragerup og Munkholm skovene er på 950 hektar med Humleore.

Ejere af Eriksholm 
 (1400- ) Peder Jensen
 (1400-1536) Forskellige Ejere
 (1536-1556) Kronen
 (1556-1567) Johan Friis
 (1567) Karen Friis gift Bjørn
 (1567-1573) Bjørn Andersen Bjørn
 (1573-1585) Kronen
 (1585-1600) Mads Eriksen Vasspyd
 (1600-1615) Erik Madsen Vasspyd
 (1615-1625) Karen Christoffersdatter Pax gift Vasspyd
 (1625-1650) Christoffer Mogensen Pax
 (1650-1682) Holger Christoffersen Pax
 (1682-1697) Niels Iuel
 (1697-1702) Margrethe Wifeld gift Iuel
 (1702) Vibeke Nielsdatter Iuel gift Iuel
 (1702-1731) Gregers Iuel
 (1731-1752) Peder Gregersen Iuel
 (1752-1778) Hans Diderik de Brinck-Seidelin 
 (1778-1824) Hans Diderik Hansen de Brinck-Seidelin
 (1824-1825) Frederik Julius Kaas
 (1825-1849) Hans Caspar Jacobsen
 (1849-1857) Enke Fru Jacobsen
 (1857-1878) Christian Frederik von Holstein
 (1878) Frederik lensgreve Ahlefeldt-Laurvig
 (1878-1923) Carl William greve Ahlefeldt-Laurvig (søn)
 (1923-1936) Elisabeth komtesse af Danneskiold-Samsøe gift Ahlefeldt-Laurvig
 (1936-1959) Kai Frederik Sophus greve Ahlefeldt-Laurvig (søn)
 (1959-1995) Jørgen William greve Ahlefeldt-Laurvig (agerjorden + avlsgården) (søn)
 (1959-1972) Kai Frederik Sophus greve Ahlefeldt-Laurvig (skoven + hovedbygning)
 (1972-2014) Christian William greve Ahlefeldt-Laurvig (skoven + hovedbygning) (jørgens søn)
 (1995-2014) Hans Christian Benedict greve Ahlefeldt-Laurvig (agerjorden + avlsgården) (christians bror)
 (2014-nu) Ole og Charlotte Nielsen (hovedbygning samt 65 ha)  
 (2014-nu) Christian William greve Ahlefeldt-Laurvig (Dragerup og Munkholm skovene samt Humleore skovdistrikt i alt 950 ha)

Litteratur 
 Jørgen Ahelfedlt-Laurvig, "Forpagtere på Eriksholm", s. 26-45 i: Fra Holbæk Amt, 1984.

Eksterne henvisninger og kilder

Fodnoter

Herregårde i Holbæk Amt
Fredede slotte og herregårde i Danmark
Fredede bygninger, konstruktioner og anlæg i Holbæk Kommune
Paul Hardcastle

Paul Hardcastle (født 10. december 1957 i London, England) er en britisk musiker.

Hardcastle fik i maj 1985 et megahit med sangen 19, hvor han bl.a. synger om posttraumatisk stresssyndrom hos tidligere soldater i Vietnamkrigen. Titlen er en hentydning til gennemsnitsalderen hos soldaterne i krigen.

Eksterne henvisninger 
 Officel Website
 First German Fanpage to Paul Hardcastlepaul-hardcastle.de
 

Musikere fra Storbritannien
Onsbjerg

Onsbjerg er en landsby på Samsø med , beliggende i Onsbjerg Sogn. Landsbyen ligger i Samsø Kommune og hører til Region Midtjylland.

Onsbjerg ligger ca. 2 kilometer nord for Tranebjerg (den største by på Samsø).

I landsbyen ligger Onsbjerg Kirke.

Referencer 

Byer på Samsø
Vinter-OL 2018

Vinter-OL 2018, med det officielle navn 23. Olympiske Vinterlege, afholdtes i perioden 9. – 25. februar 2018 i Pyeongchang, Sydkorea. Det er en international vintersportsbegivenhed, som bliver organiseret af Den Internationale Olympiske Komite (IOC).

Ansøgning om værtsskabet 

IOC havde ved ansøgningsfristens udløb den 15. oktober 2009 modtaget tre ansøgninger om værtskabet for begivenheden - det laveste antal ansøgere siden vinter-OL 1988. Den 6. juli 2011, på IOC's 123. session i Durban, Sydafrika, blev Pyeongchang i Sydkorea udvalgt til at være værtsby.

Kandidatbyer

Afvikling af vinter-OL 2018

Deltagende lande 

.

Russisk udelukkelse 
Den 5. december 2017 fremlagde Samuel Schmid, tidligere præsident fra Schweiz, efter 17 måneders undersøgelse sin undersøgelsesrapport om "systemiske manipulation af anti-dopingreglerne og -systemet i Rusland under vinter-OL 2014 i Sochi, Rusland samt de forskellige niveauer af administrativt, juridisk og kontraktmæssigt ansvar" for IOC's Executive Board.

IOC's reaktion på Schmid-kommissionens konklusioner var en udelukkelse af den russiske olympiske komité fra vinter-OL 2018.
Samtidig åbnede IOC muligheden for, at russiske atleter med en beviselig historie om ingen involvering i den systematiske doping kunne blive særligt inviteret med til vinter-OL 2018 efter nærmere retningslinjer. Sådanne russiske atleter vil optræde i en uniform med betegnelsen "Olympiske Atleter fra Rusland (OAR)" og under det olympiske flag.

Endelig blev en række navngivne russiske embedsmænd udelukket fra deltagelse i fremtidige olympiske arrangementer.

Konkurrencerne

Konkurencearenaerne 

De forskellige arenaer/stadioner er grupperet i to områder:
 PyeongChang Bjergklyngen
 PyeongChang Olympiske Stadion
 Alpensia - skiskydningscenter
 Alpensia - langrendscenter
 Alpensia - skihopcenter
 Det olympiske kælke- og bobslæde-center
 Jeongseon - alpine center (Slalom, Storslalom)
 Yongpyong - alpine center (Styrtløb, Super-G, Kombineret)
 Gangneung Kystklyngen
 Kwandong - ishockeycenter (kvinder)
 Gangneung - curlingcenter
 Gangneung - ishockeycenter (mænd)
 Gangneung - kunstskøjteløbscenter
 Gangneung - Ovalen (hurtigløb på skøjter)

Konkurrenceprogram

Medaljeoversigt

Se også 
 Danmark ved vinter-OL 2018
 Vinter-PL 2018

Noter

Eksterne henvisninger/kilder 
 Officiel hjemmeside for de Olympiske Lege

Kandidatbyer 
 Annecy 2018 
 Munich 2018
 Pyeongchang

Potentielle ansøgerbyer 
 Tromsø 2018
 Santiago 2018

 
Sport i 2018
Pyeongchang
Bonderup (Store Tåstrup Sogn)

Bonderup er en gammel sædegård, idet den allerede nævnes i 1321. Bonderup ligger i Store Tåstrup Sogn, Merløse Herred, Holbæk Kommune. Hovedbygningen er opført i 1766 og er ombygget 1858-1859 ved arkitekt Ferdinand Meldahl og igen i 1951 ved arkitekt M. J. Erlangsen. Bonderup / Merløsegård Godser er på 1310 hektar.

Ejere af Bonderup 
 (1321-1550) Forskellige ejere
 (1550-1566) Claus Basse
 (1566) Ellen Clausdatter Basse gift Norby
 (1566-1592) Otte Norby
 (1592-1608) Christoffer von Festenberg Pax
 (1608-1631) Else Thott gift Pax
 (1631-1660) Christen Friis
 (1660-1680) Christian Bille / Jørgen Bille
 (1680-1698) Peder Hjort
 (1698) Holger Christoffersen von Festenberg Pax
 (1698-1699) Elisabeth Bille gift Pax
 (1699-1711) Erik Jacobsen Eilert
 (1711) Hans Rasmussen / Andreas Rasmussen
 (1711-1717) Jacob Hjort
 (1717-1727) Johannes Christensen
 (1727-1730) Hans Hartmann
 (1730-1737) P. Fr. Kling
 (1737-1744) Jens Bremer 
 (1744-1747) Johannes Mørch
 (1747-1749) Søren Hansen Seidelin
 (1749-1752) Knud Gregorius de Klauman
 (1752-1754) Holger Skeel
 (1754-1766) Christian Frederik lensgreve Holstein-Ledreborg
 (1766-1796) P. Larsen Wiihm
 (1796-1803) Tønnes Christian Bruun de Neergaard
 (1803-1808) Søren H. Lund
 (1808-1816) Frederik lensgreve Knuth-Knuthenborg
 (1816-1852) Frederik Christian Julius Frederiksen greve Knuth-Knuthenborg
 (1852-1853) Frederik Christian Julius Frederiksen greve Knuth-Knuthenborgs dødsbo
 (1853-1858) Johannes Theodorus Suhr
 (1858-) Den Suhrske Stiftelse

J.L. Heiberg og Bonderup 
Johannes Theodorus Suhr stillede i sit testamente Bonderups hovedbygning til rådighed som sommerbolig for sine venner, J.L. Heiberg og hustru.
Under opholdet på Bonderup afgik Heiberg ved døden i august 1860.

Referencer

Eksterne henvisninger 
 http://suhrske.com 

Herregårde i Holbæk Kommune
Herregårde i Holbæk Amt
Ferdinand Meldahl
Stromboli

Stromboli (Oldgræsk: Στρογγύλη, betydende "rund") er en aktiv vulkanø 
tilhørende den italienske øgruppe De Æoliske øer i det Tyrrhenske hav nord for Sicilien. Øen har ca. 400 indbyggere. Der er færgeforbindelse til de øvrige øer i øgruppen (evt. med omstigning i Lipari), til Milazzo på Sicilien og til Napoli. Det højeste punkt er 926 m.o.h.

Den 12
kvadratkilometer store ø er en
stratovulkan, der fra havdybder 
omkring 1.500 – 2.000 m rejser sig 
til 926 m over havniveau. 
Vulkankeglen er hovedsagelig 
dannet for ca. 15.000 år siden. 
Den tidligste vulkanske aktivitet,
der er registreret i øgruppen var 
fra omkring 1,3 millioner år siden.
Ifølge historiske kilder har Stromboli
været næsten konstant i udbrud de 
seneste 2.500 år, og den synes at have
været det i mindst 5.000 år. Selvom 
det meste af aktiviteten er meget
moderat, har der siden 1985 jævnligt 
været kraftige udbrud. Der forekommer 
dagligt mindre udbrud og seismisk aktivitet af moderat styrke. 
Stromboli havde voldsomme udbrud 
i 1907, 1912, 1919 og 1930. Stromboli 
er den mest aktive vulkan i Europa. 
I dag er det forbudt at bestige 
Stromboli uden en lokal guide. Stromboli er også 
kendt for sine udbrud med 10-45 minutters
mellemrum.

Stromboli blev sammen med de øvrige øer i øgruppen Æoliske øer i år 2000 optaget på UNESCOs verdensarvsliste på grund af øernes enestående geologi og natur.

Eksterne henvisninger 

 Stromboli. Volcano Discovery

Øer i Italien
Vulkaner i Italien
De Æoliske Øer